Pocketbok kalles på engelsk, mens Pocket Books er navnet på den avdelingen av det amerikanske forlaget Simon & Schuster som fra 1939 var først ute med pocketutgivelser i USA. Pocketbokformatet ble opprinnelig lansert av det tyske Albatross Books i Hamburg i 1932. Forlaget spesialiserte seg på engelskspråklige bøker beregnet på det europeiske markedet og satset på heftede billigbøker i store opplag og standardisert lommeformat. Design og typografi var moderne med slående logo og fargekoder for forskjellige boktyper. Forholdene i Hitler-Tyskland hemmet imidlertid driften av Albatross Books, og det var først da det britiske Penguin Books fra 1935 overtok idéen og formgrepene fra tyskerne, at pocketboka ble en kommersiell suksess som kom til å revolusjonere bokmarkedet i vesten.